
JOSEPHUS ALOJSIUS 


DEI ET APOSTOLICAE SEDIS GRATIA 


KPXSGOIPUS. TARNOWKENSXAS 
SOLIO PONTIFICIO ASSISTENS &c. &c. 


Universo Venerabili Clero, sæculari et regulari salutem et benedictionem! 


E c. r. Præsidium Locumtenent. Leopol. ad Nos direxerat altum Rescriptum de 17. 
Aprilis a. c, N. 593. quo informamur de tenore libelli anno currente Varsoviæ in lucem editi 
ac in varias regiones emissi, cui titulus: „Suprema lex salus populi. unus ex vestris... si- 
mulque excitamur ad praecavendum et commonendum Clerüm Diccesanum desuper. 

In prelaudato Reseripto puncta illius libelli przecipua exponuntur, Sophisma eorum se- 
quens: Suprema lex est salus populi“... hec salus in regnis Galicie et Poloni» obtineri nequit 
sine Gubernio unite ac tndivisce Poloniae nationali... oportet ergo provincias regni quon- 
dam Polonie jungere in unum Regnum adeoque Galiciam ab Austria avellere, et praevie ad 
insurrectionem concitare. Hunc in finem opus est ut ajunt confederatione Cleri Galiciæ (Zjed- 
noczenie duchowieństwa), qui gaudens popularium fiducia ex «bone, in confessionali, et 


Schola, omnique data occasione politicas inter populum spargat ideas, funebralesque de- 

votiones pro animabus insurgentium, in specie aut in genere, qui in bello hocce occubuerunt, fine 
propagandi patriotismum celebret; insuper dimissos milites hujates ad perjurium, desertionem 
concitet; conferentiis judicum pagensium , cum c. r. Officiis distrietualibus invigilet, ac nociva rei 
questionis effectu privet &c. &c. simulque agat, ut populus insurgentes quovis modo foveat, 
tyronibus augeat, tributa a subterraneo Regimine demandata solvat. 

Venerabiles Fratres! his obtentis sollicitudo pastoralis, qua in regenda diocesi ex- 
agitamur, urget Nos, ut contra ejusmodi perversam solicitationem sensa Nostra pandamus. 

Si vox illius, qui se ,,unum ex nostris jactifat, ceu  duleissimus sirenum cantus 
aures quorumdam incautorum, ante aliquot hebdomades, demulcere valuisset, nune clangore 
periculi, statu obsidionis proclamato, perculsi, oculos et aures averterent ab eo solerter. 

Vos sobria mente imbuti, Deum ac Ecclesiam sanctam diligentes, aures contra 
ejusmodi cantum obturantes, ejusmodi improba consilia procul a se repulsuri estis; non ergo 
ideo ad Vos Nostram attollimus vocem, acsi de pastorali Vestra prudentia dubia animo vol- 
veremus, sed potius ideo, ut attentos Vos reddamus ad astutiam imprudentem hominum illorum, 
qui religiositatem populi nostri fidelis perspectam habentes, recte ex hac parte illum petitum 
esse cupiunt, quo facilius illum in partes suas pertrahere possint. 

Suprema lex civitatis esto salus populi (terrena), que salus reflorere haud valet 
sine cooperatione vivificæ ecclesie dependetque inter alia ab eo, ut omnes, quibus sceptra et 
gubernacula, munera... concredita sunt, spiritu Dei agantur, ac membra sub ipsis constituta ex- 
cellant executione legum regni conscientiosa, que executio in regno Galiciæ non impeditur, 
quamvis non audiat nationale in sensu restauratorum novissimi diei. 

„Suprema vero lex“ Ecclesie cath. est longe uberior, et excellentior, nam prae 
omnibus salus populi spiritualis, celestis et eterna... sub quoeumque demum existant Regimi- 
ne, attamen semper cum studio, juvandi Civitatem in promovendo subditorum bono terrestri.. 
ad quos dirigitur monitum Christi: Quaerite primum regnum Dei et justitiam ejus; reliqua 
adjicientur vobis.. Math. VI. 33, Quae vero Clerus hujus Ecclesiae circa populorum institutionem 
et regnum legaliter constitutum aut de facto existens agenda habeat, non lex humana, sed 


divina; non Reformatorum politicorum, sed Restauratoris generis humani, lpsissimi Filii Dei, 

Domini Nostri Jesu Christi, definit, que Math. XXVII., 19. 20, partem muneris nostri 
potiorem ita delineat: „Euntes ergo docete omnes gentes baptizantes... et docete eos servare 
omnia, quaecumque mandavi vobis. Magister autem noster nullibi mandaverat, ut manus 
daremus seditionibus, imo coram Pilato edixerat. „Regnum meum non est de hoc mundo“ 
et praevie ad quaestiones captiosas, politicas Pharisaeorum protulit nil amplius, quam: ,JRe- 
dite, quae sunt Caesaris, Caesari“ Math. XXII, 21. Licet tunc, quando discipuli Eum tribulant 
quaestione: „Domine! si ín tempore hoc restitues regnum Israel. Act. Ap, l. 6. occasio adesset 
oportunissima disserendi de restauratione regni Israel, olim celeberrimi, responsum opposuit contra- 
rium, nam de regno Ecclesiae Suae.. et quum Christus Dominus in Apostolis et discipulis 
fundasset Ecclesiam, terrestrem non sustulit Majestatem, imo eam obedientia Sua confirmavit, 
manetque verum in libris novi testamenti, quod veritas aeterna, vigente federe veteri, edixit: 
per me reges regnant el legum conditores justa decernunt, per me Principes imperant 
et potentes decernunt justitiam. (Prov. VIIL 15. 16.) Ejus vero Delegati quid nisi obe- 
dientiam reverentiamque Potestati Supremae civili de facto existenti asseverant? Nota Vobis 
illa S. Pauli effata grandia; „Non est potestas nisi a Deo — qui resistit potestati, praecel- 
lenti, Dei ordinationi resistit“ Rom. XIII. 1, 2, et 17. S. Petrus in I. E, Il. 13. serio 
demandat: „Subditi estote... sive regi, quasi regem honorificate* Salvator noster vaticinan- 
do Judeis rebellibus eversionem regni ac residentiae imo dispersionem totius nationis inter 
gentes.. longe abfuit, dare discipulis suis consilium communem cum seditiosis rem faciendi; 
saluti eorum attamen prospecturus instabat, ut quando censpexerint abominationem desolatio- 
nis... in loco sancto... illico fugam ad montes caperent, ne una cum obcoecatis, auxilium a 
Messia aliquo anhelantibus... copiis Romanorum innumeris frustra resistentes... perirent crude- 
liter. 

Hec et similia præ oculis habentes, allocutoribus aliter imbutis reponetis cum Apo- 
stolo gentium: „Nos autem predicamus Christum crucifixum... 1. Cor. 1, 23, oggeretis 
consilium S, Greg. M. (in Evang. hom: 17, n. 5.) „Qui officium predicationis suscipit, dignum 
non est, ut onus secularium negotiorum portet; ne dum hoc ejus colla deprimit, ad predicanda 


celestia non assurgat.* Cavebitis, ne verbo Dei, veritati sterne immutabili, e sacro suggestu 

prineipia politica, arundini similia vento agitate, hodie applausu excepta, eras damnata con- 
temptaque, substüituatis, populumque christianum, qui eloquia Dei audire et quæ 'sit voluntas 
Dei edoceri cupit et sperat, eludatis, et fiduciam Vobis maxime necessariam, tali agendi na- 
tione periculo exponatis, sed laborabitis porro uti boni milites Christi, „et nemo militans Deo 
implicat se negotiis secularibus.“ 2 Tim. 2, 34. „Non est mediocre periculum** ait S. Am- 
brosius (Sermo 2. in Pidlm. 118 „cum habeatis tanta eloquia Dei, illis praetermissis lo- 
qui, que seculi sunt.* 

Etsi quandoque prim: Ecclesie Dignitates nec non plures Presbyteri a suis electi 
in regni comitiis considentes secularibus implicentur, hzc circumstantia nonnisi qua exceptio 
"ünsidéManda venit, que quia in comitiis regni de negotiis ecclesie ac religionis disputetur, 
quinimo decidatur, a necessitate imponitur magis, quam a muneris obligatione, ut ibidem invi- 
gilent agantque, ne respublica catholica quid detrimenti capiat. Alia plane est rei facies, si 
Clerus vocetur a suis ad eversionem regni consistentis; ad tollendam potestatem legaliter in- 
stitutam, ad concitandum populum innovationi hujusmodi eventus incerti... adversarium., «c. «&c.! 

Homines hujus generis volunt, ut in eorum servitio sacerdotalem vestram conculcetis 
dignitatem; ut profanetis suggestus sacros et altaria; volunt, ut neglecta Evangelii doctrina 
fidelem populum eorum imbuatis principiis; ut fiatis eorum famuli, exploratores et delatores. 

„Nil novi sub sole,“ Hzc et similia principia pérversa, nee nova nec ignota, ab 
inimicis pacis et ordinis semper et ubique practicata, precipue in nostro moderno aevo, 
tumultuante, timoris et fagæ pleno. Ecce qualis astutia?! Clerum in perturbationem et rerum 
confusionem — permovere — ut ipsum assecuti finem eo facilius, experientia teste, arctioribus 
cancellis cireumdare possint. 

Quis autem fateri hæsitabit, hane doctrinam evacuatæ crucis Christi notam mereri, illius- 
que praecones esseex illis, de quibus dicit Dominus ,,Exierunt enim falsi prophete in mun- 
dum, quos non mittebam et ipsi currebant: non loquebar ad eos, et ipsi prophetabant: 
ut variis doctrinis et peregrinis Christianorum animos depravarent;^ (1 Cor. 1, 18 & 
Hier: 23. Math. 16)“ qui quaecunque ignorant, blasphemant, quaecunque autem naturali- 


ter tanquam muta animalia norunt, in his corrumpuntur, convivantes sine timore, se- 

metipsos pascentes, sidera errantia, quibus procella tenebrarum servata est in aeternum 
(Epist. Jude.) Quo deveniretis, Fratres dilectissimi! si consilia hiec sequi et exequi volueritis? 

Absque dubio quivis isthec amplectens consilia protinus fit Ecclesie proditor; quivis 
enim sacerdos minister est Elcclesie Christi, et nonnisi ejus nomine agere eum oportet. Sa- 
cerdotis vita servitio Ecclesiæ est dedicata, hine sacerdos non aliunde, nisi*ab Ecclesia man- 
data acceptare debet; sacerdos igitur superius memorata restaurationis amplectens principia 
non tantum Ecclesie, sed etiam populi fidelis est proditor; non enim ipsi monstrabit viam 
corcordim, pacis ac charitatis, quæ unice ducit ad salutem. Populus animadvertens, Christi Evan- 
gelio miseeri sibi ingrata, mente sua a Clero primum avertetur; quando autem plene per- 
svasus fuerit, eum e via vocationis jam uti diximus declinare, deseret eum, devotionem abu- 
sibus patentem spernet, tandem omnem subtrahet fiduciam, imo eum contemnet. Adpareret ergo 
in conspectu Ecclesi* ceu ejus proditor, coram populo vero fideli exutus auctoritate et honore. 
Quantum vero inde Ecclesiae, Deo et populo fideli damnum emergeret, difficile non est in- 
tellectu, 

Sed, Fratres dilectissimi! neminem fugit, sacerdotes eos, qui vilipensa sua sublimi 
vocatione, ita secularibus implicantur negotiis, ut pacis publiez  perturbationi cooperari non 
vereantur, indignos esse nomine et dignitate sua; missi etenim sumus, non ut rebus, de qui- 
bus loquimur, componendis incumbamus, sed ,ut fructum laboris nostri circa Dei gloriam et 
animarum salutem copiosum afferamus*.... (Joann, XV. 16.) „Sacerdotes decus sunt Eccle- 
sim ejusque gloriosissimus splendor; ipsi sunt porte civitatis æternæ, per quas omnes, qui in 
Christum credunt, ad Christum ingrediuntur; ipsi sunt janitores, quibus claves regni celorum 
sunt concrediti, et villici palatii regii... — (Prosper. Aquit. de vita eterna L. II. c. 2.) Po- 
testne ejusmodi effatum applicari sacerdoti, qui neglectis suis gravissimi momenti negotiis, se- 
met hominum societati occultae adjungeret, que in subruenda publica pace insudat, atque fi- 
nem hunc per fas et nefas obtinere conatur? 

Patria — „Libertas“ resplendet in eorum vexillis. „Amor patrie et libertatis“ 
juxta Ecclesie nostre genium consistere communiter censetur in eo, ut omnem intra legum 


publicarum tramitem moveamus lapidem, quatenus ipsa refloreat fidei et morum progressu, scien- 

tiarum, artium, œconomiæ cultura, sub quocumque — demum gubernio civili, legali, -— dum pa- 
trium, haberi nequit... utque preces fundentes ad Patrem misericordiarum fleamus cum Christo 
super obeocatione popularium nonnullorum, qui sine necessariis mediis ut illli gigantes rebel- 
Jes colum expugnaturi portenta moliri, e£ quamvis tam inermes principia sua circa Patriam 
latissima... contra vim Herculeam... in effectum deducere haud desistunt... nullo ad huc spreto 
medio. Juvat hic adducere effatum cujusdam Confederati Baren: |, Aestimabam | libertatem 
super omnia in mundo., attamen religionem catholicam cstimo super ipsam libertatem..* 

Etiamsi Fratres in Christo Dilectissimi! Ecclesia catholica ut minus sapienter dica- 
mus, facultatem suis tribueret ministris, tumultus. contra Regimen legale fulciendi, dirigeudive, 
in cassum his quoque in oris insudarent. Universis enim est notum, quantis afflictationibus op- 
primatur provincia trans- Vistulana; jam enim ultra annum perseverat seditio excitata impru- 
dentia hominum eorum, qui spem in exterorum auxilio collocantes, pertinacia et obceca- 
tione regno huic parabant ruinam. Oppida ac pagi demoliti, frugiferi olim agri devastati, 
horrendum praebent oculis aspectum. Cor contremiscit, dum ratio recogitat, secuturas esse ad- 
huc majores calamitates, nisi pax brevi restituatur, Nonnulli e Clero exemplum Machabaeo- 
rum imitaturi, impetu patriotismi abstracti, non valebant computare omnia illa immensa mo- 
ralia et materialia detrimenta, que deplorandum illud certamen progignere cernitur, et com- 
motioni huic manum suam inseruerunt! Et quis enarrare audet et illa, que occasione 
insurrectionis a Gubernio dissidente, cui porta proselitismi amplior est aperta, pro unica, 
vera et salvifica Ecclesia romano-catholica, infortunia et vulnera enata sunt.!? Deploranda hme 
sunt omnino, nec lamentis esset cedendum, nisi Ecclesia catholiea hoc proprium haberet, ut 
ait S. Hilarius „dum | persecutionem patitur, floret — dum opprimitur, crescit, — dum 
contemnitur, proficit — dum laeditur, vinvit — dum  arruitur, intelligit, — tunc stat cum 
superari videtur“ et ni Dominus Noster Jesus Xstus predixisset tempora et hec et illa, 
in quibus unum ovile et unus erit pastor. Quomodo et quando hse contigerint, Pater cœle- 
stis posuit in sua potestate! Quis autem prudens svadere possit, malis mala adhuc cumulare; 
infortunia vulneraque augere?! 


Superioribus observationibus adjungimus adhue hane non exigui ponderis animad- 

versionem, omnes Vos, Fratres dilectissimi! ad fugiendas occultas societates, cujuscun- 
que nominis et characteris, juramento esse obstrictos. Dedecet quippe Sacerdotem catholicum, 
qui est „lux mundi, 4 ut in occultis quedam moliretur; vita ergo Sacerdotum est, et esse de- 
bet omni ex parte publica, ut „homines videant opera eorum bona, et glorificent Patrem, qui 
in celis est^ (Math. V. 16.) 

Qua Episcopus dioeceseos hujus, responsurus suo tempore coram Deo, jus habeo 
exigendi a Vobis et illud stricte exaeturus sum, ut e suggestu sacro nil, nisi doctrinam Jesu 
Christi Salvatoris Dei nostri peædicetis, vitantes sedulo omnia, quecumque ad rem non per- 
tinent. 

Praecipimus, ut si contigerit celebrare devotionem funebralem, ita illa absolvatur, 
prout rem sanctissimam decet; cavete, ne ejusmodi devotio sit „demonstratio politica vel 
plane medium ad finem impium. 

Praecipimus, ne latum quidem unquem ab Officiis Vestris recedatis; qua Ecclesiae 
catholicae Sacerdotes probe novistis leges et finem ejus; nil ergo aliud a vobis exigimus, nisi 
ut has leges conscientiose adimpleatis. 

Magna erigimur spe, fore ut monitis Nostris perfecte obtemperetis, et remoti ab 
omuibus politicis implicationibus, vocationi Vestrae digne vacetis. Tali modo conversantes eri- 
ts sancta illa organa, per quae copiosissima divin: benedictionis mensura in Ecclesiam Chri- 
sti universam, et in specie in animas cure vestro; creditas effundetur. 

Denique pro coronide hec insuper addenda censemus. Vos Dilecti in Christo! ex 
historia tum sacra tum profana edocti estis: regna stare aut cadere variis sub rerum adjunc- 
tis etsi gaudeant legibus et Institutis patriis.. Noscitis laudem Davidis Deo coram populo per- 
solutam: „Tua est Domine magnificentia, et potentia et gloria atque victoria... Tuum Domine 
regnum.. in manu Tuo virtus et fortitudo... Tu regnas super omnes*,. 1 Par. XXIX. 11. 13. 
Psalliis sepenumero: „Nisi Dominus custodierit civitatem, frustra vigilat, qui custodit eam.* 
Psal. CXXVI. 1. et S. Pálus nobis inculcat: „Orate pro regibus“ 1, Tim. IE, 2. His et aliis 
suffulta Ecclesia Catholica orationes fundit ad Regem regum pro incolumitate Principum et 


regnorum, Ecclesia nobis injungit obligationem filialem, Memento pro Augustissimo nostro 

Imperante penes Missas quotidianas faciendi et Col/ectas diebus Dominicis per annum festis 
l. et II. Classis non impeditis, sumendi..." in precibus ad ferias, in suffragiis et Litaniis ora- 
tionem persolvendi pro Eodem assignatam. His conformiter levatis manus ad colum pro con- 
sequenda benedictione et salute Ejus, totiusque regni, scientes, quanta in cives et Clerum ex 
ejusmodi desuper donis redundent. 

Recitatis cum Papa Urbano VIII. frequenter orationem ad calcem Breviarii adjec- 
tam, in cujus ultima allocutio divina: „Quando sacerdotium et regnum video lacrymari, statim 
quasi compatiens ad commiserationem flector'*,.. Vos ad jugia suspiria sub calamitate regni 
stimulat. 

Ne intermittamus quoque Patronum Regni Michslem Archangelum, qui tessera: Quis 
ut Deus? rebellionem in arce coelesti sedaverat, quotidie invocare, quatenus ad thronum gra- 
tie pro regni pace et tranquilitate, pro cunctorum illuminatione et virtutis studio, demum con- 
solatione et benedictione intercedere haud desitat, ad quem Ecclesia Catholica hos versus 
nobis in os mittit: „Angelus pacis Michael in ædes... Colitus nostras veniat, serene... Auc- 


tor ut pacis lacrymosa in orcum... Bella releget.* 


E Prasidio Episcopali 
Tarnovie die 27. Aprilis 1864. 

Josephus Alojsius, 


Episcopus Tarnoviensis. 


Tarnoviae & Jasło. Typis Anastasii Rusinowski, 1864. 


